पावर लिफ्टिंग में रजत पदक विजेता छात्रा का स्वागत
भिवानी | सीबीएलयूके शारीरिक विभाग की छात्रा संजू ने पंजाब विश्वविद्यालय चंडीगढ़ में संपन्न इंटर यूनिवर्सिटी पावर लिफ्टिंग चैंपियनशिप में दूसरा स्थान हासिल किया।
प्रतियोगिता में 90 विश्वविद्यालयों के खिलाड़ियों ने भाग लिया। इसमें 47 किलोग्राम भार वर्ग में छात्रा संजू ने 350 किलोग्राम भार उठाकर रजत पदक प्राप्त किया। शारीरिक विभाग के चेयरपर्सन डॉ. सुरेश मलिक ने छात्रा संजू की इस उपलब्धि पर सराहना करते हुए कहा कि यह विश्वविद्यालय के लिए गौरव का विषय है। यूनिवर्सिटी के कुलपति प्रोफेसर एसके गक्खड़ ने संजू को बधाई देते हुए कहा कि बेटियां ना केवल पढ़ाई में एवं खेलों में भी अपना शत प्रतिशत योगदान दे रही है। रजिस्ट्रार प्रोफेसर भगवान सिंह चौधरी ने कहा की संजू ने केवल विश्वविद्यालय अपितु हरियाणा का नाम भी रोशन किया है। सहायक प्रोफेसर अनुराग सचान, गीता कुमारी, मंजीत कुमार ने भी संजू को उसकी सफलता पर बधाई देते हुए संजू के उज्जवल भविष्य की कामना की।
इंटर यूनिवर्सिटी पॉवर लिफ्टिंग चैंपियनशिप में पदक जीतने वाली छात्रा संजू का स्वागत करते वीसी प्रोफेसर एसके गक्खड़, रजिस्ट्रार प्रोफेसर भगवान सिंह।
hin_Deva bho_Deva hin_Deva hin_Deva